Boererate.com: Hoe nou met die pitsweer?
Hoe nou met die pitsweer?
Anoniem skryf: "Dit is die tweede keer binne 4maande dat ek 'n groot, harde,baie pynlike sweer onder die vel op my linker sitvlak ontwikkel. Ek is 62, nie oorgewig nie,sweet slegs as ek oefen en is baie gesteld op persoonlike higiene.Dit laat my dink dat ek 'n lae weerstand het teen bakteriele infeksies. Aangesien ek 'n gesonde persoon is wat glo aan gesond eet en 'n gesonde lewenstyl beoefen, sal ek graag wil weet wat ek kan doen om hierdie toestand te verbeter.Die vorige sweer moes ek laat oopsny en dit lyk of ek dieselfde nou sal moet laat doen aangesien dit net groter en pynliker word. Help asseblief!"
Antwoord: Sover dit behandeling betref kan jy nie op hierdie stadium veel doen nie. 'n Pitsweer (indien dit 'n pitsweer is) wat reeds ontstaan het gaan sy gang gaan en medikasie gaan dit nie stuit nie.
Vra jou dokter vir 'n ondersoek om te probeer bepaal of daar iets ooglopend is wat die pitswere veroorsaak. 'n Kursus antibiotika kan ook help om enige skadelike bakterieë te vernietig.